**RÉSZVÉTELI FELHÍVÁS**

**Az AGRÁRMARKETING CENTRUM NONPROFIT KFT. (AMC) NEMZETI STANDJÁRA**

**A Food and hotel asia**

**nemzetközi élelmiszer és vendéglátóipari Szakkiállításon**

**szingapúri vásárközpont, 2018. április 24-27.**

****

****


**Áttekintés**


Az ASEAN térség egyik legjelentősebb nemzetközi élelmiszer- és vendéglátóipari szakkiállítása a Food and Hotel Asia (FHA), 1978 óta 21. alkalommal kerül megrendezésre. A legutóbbi rendezvény 97 ezer m2-nyi területén, összesen 9 pavilonban 71 ország 3100 kiállítója teremthetett kapcsolatot 90 ország több mint 47 ezer látogatójával. A kétévente megvalósuló rendezvény dinamikusan növekszik.

2016-ban az FHA mellett és vele egy időben először nyitotta meg kapuit a ProWine Asia Nemzetközi Bor és Szeszesital Szakkiállítás is: 30 ország 250 borászata mutatkozott be a világ minden tájáról.

Szingapúr városállam saját piaca sem elhanyagolható, de mindazonáltal fontos nemzetközi kereskedelmi központ: sok nemzetközi kereskedőnek van itt képviselete, akik a régió piacára innen szállítanak. Szingapúr tehát a térség többi állama felé elosztó központként is funkcionál (pl. Indonézia, malajziai kínai közösség stb.) Összevetve Ázsia más országaival, a szingapúri fejlett üzleti infrastruktúra és környezet is elősegítheti az eredményesebb üzletkötéseket.

**Alaprajz**

****

**A magyar stand helye**

**Közösségi magyar részvétel**

2016-ban először szerveztünk nemzeti megjelenést az FHA kiállításon, egy 42 m2-es standon 7 kiállító részvételével. Az FHA-hoz 2016-ban először kapcsolódó ProWine Asia kiállításon 24 m2-es magyar közösségi stand négy kiállítóval és a Nemzeti Borkiválóság Program 17 borászatának termékeivel mutatkozott be Magyarország.

2018-ban 66 m2-es közösségi standot hozunk létre 9G2-06 standszámmal. Az FM által kezdeményezett, sertéságazat helyzetét javító stratégiai intézkedéseknek köszönhetően a közösségi részvételhez kapcsolódóan nagy hangsúly kerül a magyar sertéstermékek népszerűsítésére. Várjuk a sertéshús előállítással és feldolgozással foglalkozó kiállítók jelentkezését, számukra minimum két kiemelt helyet biztosítunk a standon. A fennmaradó helyekre várjuk az élelmiszer ágazat területén működő, részvétel iránt érdeklődő cégeket.



Egyéni kiállítóink saját grafikával és tárgyalófelülettel ellátott, elkülönített standrészt (boxot) igényelhetnek.



A képek illusztrációk.

**Megjelenési lehetőségek:**

**1.**

**Közösségi kiállítóként való megjelenés élelmiszereket kiállítók részére: 390.000 Ft + ÁFA**

Tartalmazza:

* a közösségi stand elveivel egyező, minden kiállító részére egységes standrészt
* a funkcionális standberendezést: információs pultot bárszékkel, pultba integrált polcos vitrint, konyha- és raktárhasználatot
* a cégembléma és cégfelirat elhelyezését az installáción
* a vezeték nélküli internet használatát
* közös tárgyalási felületet
* alap standellátmányt (kávé, tea, üdítő, ásványvíz)
* látványkonyha létesítése esetén annak használatát beosztás szerint
* standkatalógusban való megjelenést névvel, elérhetőséggel és termékkategória megjelöléssel
* építést, üzemeltetést és bontást
* modern, jól látható „MAGYARORSZÁG” feliratot, mely megkönnyíti a magyar stand megtalálását
* teljes körű szervezést és koordinálást az AMC felelős munkatársa által a kiállítás nyitása előtti szakaszban és a kiállítás üzemelése alatt a helyszínen is
* az AMC különböző kommunikációs csatornáin keresztül (honlap, hírlevél, Facebook, sajtóközlemény) a kiállítási megjelenésről tájékoztatást
* információt az utazási és szálláslehetőségekről

**Egyéni kiállítóként való megjelenés a nemzeti standon (9m2-es, átlátható paravánnal elválasztott standrész): 790.000 Ft + ÁFA**

Tartalmazza – az 1. kategóriánál felsoroltakat, továbbá:

* 9 m2-es boxot, átlátható paravánnal elválasztva a többi kiállító standrészétől. A box tartalma: ülőpad felnyitható tetővel (belseje tárolásra alkalmas), 1 db asztal, 2 db szék, 1 db pult (100/120\*50\*100 cm, látványhűtő mellett 75\*50\*100 cm), 2 db bárszék. Minden boxhoz tartozik egyik oldalán saját grafikával díszített, átvilágított, 60\*243 cm-es fogadófal, melynek másik, pult felőli oldala 2 db polccal van felszerelve

**Egyik kategória sem tartalmazza:**

* a céges képviselő(k) kiutazási költségeit, áruszállítást

**Kiegészítő szolgáltatások:**

* **hűtővitrin vagy mélyhűtő pult** bérlése: 100.000 Ft+ÁFA
* pultra helyezhető **digitális képkeret** bérlése: 10.000 Ft+ÁFA
* **dekorációs kellékek és kínáló eszközök** biztosítása: 10.000 Ft+ÁFA
* **standkatalógus extra bejegyzés**: képpel, maximálisan 800 karakter lektorált szöveggel: 5.000 Ft+ÁFA
* **opcionális, kiállításszervező által biztosított marketingszolgáltatás\***:
* 10,5\*5cm-es hirdetés a látogatói katalógusban: 200.000 Ft+ÁFA
* Az FHA 2018 honlapján 560 pixel \* 100 pixel méretű banner megjelenítése: 500.000 Ft+ÁFA
* Járófelületen elhelyezett, 1\*2,44m-es poszter-állvány bérlése: 180.000 Ft+ÁFA
* Saját banner vagy ballon elhelyezése a stand felett 40.000 Ft/m2

**\*A hirdetések pontos helyét a vásárszervezők határozzák meg. Jelentkező feladata az anyagok grafikai tervezése, valamint nyomdakész állapotban történő átadása az AMC felelős munkatársának.**

**Jelentkezési határidő:** 2017. december 10.

**Jelentkezés módja:**

Jelentkezési lap visszaküldése

Jelentkezésük csak visszaigazolás után tekinthető elfogadottnak.

További információk: http://www.foodnhotelasia.com

**Kereszturi Katalin**

*kiállításszervezési munkatárs*

Agrármarketing Centrum Nonprofit Kft.

E-mail: [kereszturi.katalin@amc.hu](mailto:kereszturi.katalin@amc.hu)